Europa trebuie să fie prezentă la negocierile de pace pentru a-l sprijini pe Zelenski în fața presiunii exercitate de Trump și Putin. Avertismentul fostului ministru britanic al Apărării
Fostul ministru britanic al Apărării, Ben Wallace, atrage atenția asupra riscului ca Ucraina să fie împinsă spre o înțelegere inechitabilă în eventualele negocieri de pace dintre Statele Unite și Rusia. Într-un interviu acordat publicației The Telegraph, Wallace subliniază că liderul ucrainean Volodimir Zelenski are nevoie de sprijin european în fața tandemului Trump–Putin, pe care îl descrie drept „bine cunoscut pentru metodele sale brutale de negociere”.